Τι πιστεύουν στην Ευρώπη | Katerini News | Ειδήσεις Κατερίνη - Katerini News\nPosted on 4 Μαρτίου, 2020 26 Ιουνίου, 2020 Author Katerini News\tΔεν επιτρέπεται σχολιασμός στο Τι πιστεύουν στην Ευρώπη | Katerini News | Ειδήσεις Κατερίνη\nΣτέλεχος της Task Force που όρισε η Κομισιόν, με επικεφαλής τον Ράιχενμπαχ, για τις περίφημες διαρθρωτικές αλλαγές: «Το μεγαλύτερο πρόβλημα για τις μεταρρυθμίσεις είναι η υπερ-πληθώρα νόμων, οι κάθε είδους νομικισμοί και η ευκολία παραπομπής στα δικαστήρια.για οποιαδήποτε υπόθεση. Με αυτό τον τρόπο, όποτε πάει να ξεκινήσει κάτι, «κολλάει» σε κάποιο νόμο, ή προεδρικό διάταγμα, ή υπουργική απόφαση. Όταν λύνεις το ένα, βρίσκεις μπροστά σου το επόμενο πρόβλημα. Και στο τέλος, ανακαλύπτεις ότι τίποτα δεν μπορεί να γίνει, επειδή επιστρέφεις στο αρχικό πρόβλημα, που προσπάθησες να παρακάμψεις. Τέτοια παραδείγματα υπάρχουν πολλά. Και όχι μόνο για να απολύσεις έναν δημόσιο υπάλληλο, όπου είναι λογικό ως ένα βαθμό να υπάρχουν νομικά ζητήματα. Αλλά ακόμη και όταν πηγαίνεις να βοηθήσεις μία επιχείρηση να κάνει εξαγωγές, το νομικό πλαίσιο είναι εμπόδιο!»\nΟ ίδιος άνθρωπος, ωστόσο, διαπιστώνει ενδιαφέρον από ξένους επενδυτές για την Ελλάδα. Παράλληλα, εξηγεί ότι δεν πρέπει να περιμένουμε θαύματα: «Στην Ευρώπη, δεν πηγαίνει αυτή τη στιγμή καμία εταιρεία να κάνει επένδυση με 10.000 θέσεις εργασίας. Ξεκινούν όλες από μικρά βήματα, γιατί φοβούνται το ασταθές περιβάλλον και το ρίσκο. Τέτοιες «μικρές επενδύσεις πρέπει να προσελκύσει η Ελλάδα.»\nΟ Ντάνιελ Γκρος του Κέντρου Ευρωπαϊκών Πολιτικών Μελετών, υποδεικνύει τον δείκτη που κατά τη γνώμη του θα δείξει πότε θα βγει η Ελλάδα από την ύφεση: «Είναι ο δείκτης των εξαγωγών μη-πετρελαϊκών προϊόντων. Οι ελληνικές εξαγωγές δεν αυξάνονται! Είναι ανεξήγητο αυτό που συμβαίνει, μετά από τόσα χρόνια ύφεσης και μείωση των ημερομισθίων. Οι επιχειρήσεις δεν αποδίδουν όσο θα περίμενε κανείς. Πιθανές εξηγήσεις συνδέονται με τη διαφθορά, τη λειτουργία της Δικαιοσύνης και την αποτελεσματικότητα των κυβερνήσεων… Πάντως, γρήγορη ανάκαμψη δεν είναι εφικτή, χωρίς να αυξηθούν οι εξαγωγές. Μόνο έτσι θα μειωθεί η ανεργία.»\nΚαι, τέλος, ένας αναλυτής του Κέντρου Ευρωπαϊκής Πολιτικής με βαθιά γνώση της συμπεριφοράς και της νοοτροπίας των Γερμανών. Τον ρώτησα, κατά πόσο συνεκτιμούν στο Βερολίνο, το ενδεχόμενο να πέσει η κυβέρνηση στην Ελλάδα, υπό την πίεση για μέτρα – μεταρρυθμίσεις, ενόψει και των ευρωεκλογών: «Οι Γερμανοί μπορεί να έχουν στο μυαλό τους, ότι αν είναι να έρθει μία άλλη κυβέρνηση, τότε δεν θα ήθελαν να τα έχουν σπάσει εκ των προτέρων με αυτήν. Ναι μεν εκτιμούν την προσπάθεια αυτής της κυβέρνησης και θα ήθελαν να συνεχίσει την προσπάθειά της, αλλά υπό τον όρο ότι θα αποδίδει… Ταυτόχρονα, εκτιμούν ότι έχουν αλλάξει πολλά από τις εκλογές του 2012, όπου ένα απρόβλεπτο αποτέλεσμα θα μπορούσε να θέσει αυτόματα εκτός ευρώ την Ελλάδα. Θεωρούν ότι όποιος και αν κυβερνά, θα αντιληφθεί ότι πρέπει να είναι συνομιλητής τους. Ένα εξίσου σοβαρό θέμα, είναι το ποιός θα επικρατήσει, εάν κάποτε στο μέλλον ο ΣΥΡΙΖΑ έρθει στην εξουσία. Γιατί κάποιος θα επικρατήσει τότε στον ΣΥΡΙΖΑ…»\nΚαι τώρα τα δικά μου συμπεράσματα: οι Βρυξέλλες μπορεί να έχουν κάνει μεγάλα, μεγαλύτερα, ή τεράστια λάθη με τα ελληνικά μνημόνια. Όμως, αυτή τη στιγμή αισθάνονται ότι δικαιώνονται, γιατί τα μνημόνια στην περίπτωση της Ιρλανδίας δείχνουν ότι ίσως η χώρα βρίσκεται κοντά στην έξοδο και στην περίπτωση της Ελλάδας φάνηκε αχνά στον ορίζοντα η ανάπτυξη. Το ύφος τους και η επιχειρηματολογία τους «φωνάζουν»: επί τρία χρόνια ακούμε αμφισβητήσεις, κριτική και αποδοκιμασία για τις αποφάσεις μας. Λοιπόν, το πρόγραμμά μας αποδίδει και αυτό το λένε οι αριθμοί και οι προβλέψεις για ανάκαμψη από το τέλος αυτού του χρόνου. Και εννοούν, ότι δεν πρόκειται να κάνουν πίσω στο πρόγραμμά τους, αφού επιπλέον αυτό κάπου βγάζει. Θα επιμείνουν για ένα ακόμη μνημόνιο, εάν αποδειχθεί ότι η Ελλάδα δεν έχει άλλο τρόπο να κλείσει το δημοσιονομικό κενό του 2014; Δεν το ξέρω. Αλλά υποψιάζομαι, ότι έχουν πάρει χαμπάρι πως η κυβέρνηση τα βρίσκει σκούρα, ενόψει ευρωεκλογών. Αισθάνονται ότι με τον Σαμαρά και τον Στουρνάρα κάπου συνεννοούνται. Ενδεχομένως, να αρκεσθούν σε διαρθρωτικά μέτρα για την κάλυψη της «τρύπας» – αλλά θα είναι σκληροί και θα απαιτήσουν αυτά να εφαρμοστούν. Ίσως να μιλάμε πράγματι για ένα ακόμη μνημόνιο – αλλά αποκλειστικά με διαρθρωτικά μέτρα (βλέπε απολύσεις στο δημόσιο χωρίς άλλες καθυστερήσεις, ουσιαστικότερη προσπάθεια για χτύπημα της φοροδιαφυγής και ιδιωτικοποιήσεις). Ίσως και να μην το λένε μνημόνιο… Δεν θα πέσουν να πεθάνουν, όμως, αν πέσει αυτή η κυβέρνηση. Τη θέλουν, εφόσον φέρνει αποτελέσματα. Δεν θα διστάσουν να την αντιμετωπίσουν ως «αναλώσιμη» αν αποφασίσει να επαναστατήσει και να περάσει στην «αντίσταση»… Το μήνυμά τους είναι με μία κουβέντα: σας στηρίζουμε – αλλά απαιτούμε μεταρρυθμίσεις και όχι άλλη κοροϊδία σε αυτό το κομμάτι.\nΗ Μέρκελ περιμένει τον Σαμαρά στο Βερολίνο για να τα ξαναπούν εφ’ όλης της ύλης την ερχόμενη Παρασκευή. Στοιχηματίζω ότι αυτό ακριβώς είναι και το μήνυμα που θα εισπράξει ο Έλληνας Πρωθυπουργός από την Γερμανίδα Καγκελάριο. Για την απάντησή του, επί της ουσίας, θα χρειαστεί να περιμένουμε λίγο ακόμη.


Re: Οι εραστές της σπυριάρας ( ΚΑΛΑΘΟΣΦΑΙΡΙΣΗ 2019-2020 ) #604120\nBy kantoniou - 11 Σεπ 2019, 16:04\n- 11 Σεπ 2019, 16:04 #604120 Αυριο στις 14:00, το ματς που ολοι περιμεναμε:\nΗΠΑ - Σερβια...\n...για τις θεσεις 5 - 8\nRe: Οι εραστές της σπυριάρας ( ΚΑΛΑΘΟΣΦΑΙΡΙΣΗ 2019-2020 ) #604122\nBy GTS - 11 Σεπ 2019, 16:11\n- 11 Σεπ 2019, 16:11 #604122 Oι παικτες της Αμερικης ηταν οι καλοι οχι οι πολυ καλοι οποτε λογικο η Γαλλια με αρκετους ΝΒΑερς σε παρομοιο επιπεδο και με τον Γκομπερτ να τους παρει. Ειχαν χασει και απο Αυστραλια. Παντως ολοι αυτοι οι παικτες δεν εχουν κανει επιτυχια στο ΝΒΑ, συμπληρωματικοι ειναι στους σουπερσταρς. Ο μονος σουπερσταρ ειναι ο Γιαννης, ειδατε σημερα Μιντλλετον και Λοπεζ δεν επαιξαν τιποτα αξιολογο, ειναι καλοι για να πλαισιωσουν τον Γιαννη και μονο.\nΤελικα αποδειχτηκε οτι και η Σερβια δεν ειχε τοσο καλη ομαδα περα απο τον Γιοκιτς που ειναι σιγουρα παικτης που ανεβαζει μια ομαδα, ουτε ο Μπογκντανοβιτς δεν εχει κανει καποια επιτυχια στο ΝΒΑ που σημαινει οτι σουπερσταρ δεν ειναι.\nRe: Οι εραστές της σπυριάρας ( ΚΑΛΑΘΟΣΦΑΙΡΙΣΗ 2019-2020 ) #604128\nBy Corto Maltese - 11 Σεπ 2019, 16:30\n- 11 Σεπ 2019, 16:30 #604128 Ο Λόπεζ έπρεπε σήμερα να παίξει παραπάνω, όσο και αν είναι γελοίο να κάνω κριτική στον Πόποβιτς, γιατί ο Γκομπέρ δεν θα μπορούσε να τον κυνηγάει εκεί που τρέχει συνήθως στο τρίποντο και θα τον ένιωθε κάπως και στην άμυνα.\nΣταρ είναι ο Μίτσελ και με το μυαλό του ο Κεμπα. Που σήμερα όταν έμπαινε έκανε πάρτυ η Γαλλία\nRe: Οι εραστές της σπυριάρας ( ΚΑΛΑΘΟΣΦΑΙΡΙΣΗ 2019-2020 ) #604132\nBy Asimov - 11 Σεπ 2019, 16:46\n- 11 Σεπ 2019, 16:46 #604132 Ο Μίτσελ είναι φανταστικός παίκτης, αλλά σε γενικές γραμμές (αυτή) η ομάδα των ΗΠΑ δεν είναι καλύτερη της Γαλλίας.\nΝομίζω ότι σήμερα έγινε κατανοητό ότι έτσι κι αλλιώς η Ελλάδα δεν ήταν για παραπάνω, αν σκεφτεί κανείς ότι από τους Αμερικανούς έχασε πολύ εύκολα. Θα μπορούσε βέβαια να είναι αξιοπρεπής, που δεν ήταν.\nΕγώ ζηλεύω πολύ παίκτες τύπου Φουρνιε ή και Κορκμαζ ξέρω γω, που έχουν τα βασικά : χειρισμό, σουτ, πάσα, όλα σε πολύ υψηλό επίπεδο. Εμείς τέτοιο παίκτη δεν έχουμε σε αυτή τη θέση. Ούτε έναν.\nRe: Οι εραστές της σπυριάρας ( ΚΑΛΑΘΟΣΦΑΙΡΙΣΗ 2019-2020 ) #604172\nBy pro - 11 Σεπ 2019, 18:44\n- 11 Σεπ 2019, 18:44 #604172 Έχετε κάποια εξήγηση για την ένδεια σε έλληνες παίκτες επιπέδου σε οποιοδήποτε άθλημα; Η οποία είναι προφανής είτε μιλάμε για μπάσκετ, είτε για ποδόσφαιρο, είτε για Α εθνική, είτε για Α τοπικό Θεσσαλίας; Σοβαρή εξήγηση εννοώ, όχι φταίει ο σωλήνας/Ιβαν/Βαγγελης/dpg/sinboy/illuminati\nRe: Οι εραστές της σπυριάρας ( ΚΑΛΑΘΟΣΦΑΙΡΙΣΗ 2019-2020 ) #604180\nBy Dimsabas - 11 Σεπ 2019, 19:50\n- 11 Σεπ 2019, 19:50 #604180 Μία μικρή χώρα με λίγους κατοίκους, αυτή τη στιγμή αριθμεί έναν από τους καλύτερους παίκτες στον κόσμο στο μπάσκετ, έναν από τους καλύτερους στο τένις και μάλλον τον καλύτερο στην ποδηλασία πίστας. Επίσης, παρά τις ελεεινές υποδομές, πάρα πολλές διακρίσεις σε ατομικά αθλήματα, αλλά και στο πόλο σε ομαδικό επίπεδο.\nΔεδομένης και της γενικότερης μούχλας της ελληνικής κοινωνίας σε θέματα άθλησης, της έξαρσης της παχυσαρκίας και του καπνίσματος, όπου χτυπάμε κορυφή πανευρωπαϊκά, όχι μόνο δεν υπάρχει ένδεια, αλλά αντιθέτως παρατηρείται ανεξήγητη επιτυχία.\nRe: Οι εραστές της σπυριάρας ( ΚΑΛΑΘΟΣΦΑΙΡΙΣΗ 2019-2020 ) #604187\nBy Νίκος Παππάς - 11 Σεπ 2019, 20:51\n- 11 Σεπ 2019, 20:51 #604187 + την καλύτερη στον κόσμο στο επι κοντώ, τον καλύτερο στους κρίκους, κλπ\nΑκόμα αν η ομοσπονδία είχε όραμα και προπονητή με ανάλογες φιλοδοξίες αυτή η ομάδα θα είχε και Κουφό, Ντόρσεϊ μέσα.\nRe: Οι εραστές της σπυριάρας ( ΚΑΛΑΘΟΣΦΑΙΡΙΣΗ 2019-2020 ) #604190\nBy mousatos - 11 Σεπ 2019, 21:08\n- 11 Σεπ 2019, 21:08 #604190 Αρκούνται στη μετριότητα . Μόλις φτιάξουν όνομα και αποκτήσουν σχετικά καλά λεφτά , τους τρώει η νύχτα και οι λυσσάρες γκόμενες ( Νάσος Γαλακτερός , Μαρκ Φιλιππούσης) . Προσεχώς Τσιτσιπάς αν δε συνέλθει όσο είναι νωρίς.\nΤελευταία επεξεργασία από mousatos και 11 Σεπ 2019, 21:12, έχει επεξεργασθεί 1 φορά/ες συνολικά\nRe: Οι εραστές της σπυριάρας ( ΚΑΛΑΘΟΣΦΑΙΡΙΣΗ 2019-2020 ) #604192\nBy Asimov - 11 Σεπ 2019, 21:10\n- 11 Σεπ 2019, 21:10 #604192\npro έγραψε: Έχετε κάποια εξήγηση για την ένδεια σε έλληνες παίκτες επιπέδου σε οποιοδήποτε άθλημα; Η οποία είναι προφανής είτε μιλάμε για μπάσκετ, είτε για ποδόσφαιρο, είτε για Α εθνική, είτε για Α τοπικό Θεσσαλίας; Σοβαρή εξήγηση εννοώ, όχι φταίει ο σωλήνας/Ιβαν/Βαγγελης/dpg/sinboy/illuminati\nΟι πιο λογικές εξηγήσεις είναι και οι προφανείς :\n1) σωματικά δεν είμαστε ιδιαίτερα προικισμενοι (πιάσε τους Σέρβους πχ : φοβερά σώματα, πως να μην γαμανε και δέρνουν σχεδόν σε όλα τα αθλήματα). Ένας αθληταρας και σωματαρας υπάρχει στην εθνική μπάσκετ ξέρω γω κι αυτουνού οι γονείς γεννήθηκαν στη... Νιγηρία.\n2) ένα από τα μεγαλύτερα ποσοστά παιδικής παχυσαρκίας έχουμε\n3) στα σχολεία δεν γίνεται καμία απολύτως διδασκαλία των σπορ, ούτε ασχολείται κανείς με τον εντοπισμό και την προώθηση των ταλέντων. ΑΝ οι γονείς αποφασίσουν (και καταφέρουν - δεν είναι εύκολο με την καθημερινότητα που αντιμετωπίζουν) να πάνε το παιδί σε κάποιο σύλλογο και εντελώς τυχαία πετύχουν το σωστό άθλημα (γιατί δεν κάνουν όλα τα παιδιά για όλα τα αθλήματα) έχει καλώς, αλλιώς....\n3) κακή νοοτροπία έχουμε (τα αποτελέσματα να μετράνε πιο πολύ από τη διδασκαλία των fundamentals, μπαμπάδες να επεμβαίνουν στη σύνθεση των ομάδων, ομάδες να βάζουν το γιο του εφορου, προπονητές να είναι οι κολλητοί και όχι οι καλοί, λαμογιες να γίνονται από τα τοπικά μέχρι την Α εθνική κοκ)\n4) κάποια ξεχωριστή σχολή δεν έχουμε (εδώ αποτελεί εξαίρεση το πόλο και γι αυτό είναι επιτυχημένο διαχρονικά)\n5) μεγάλη ιδέα έχουμε για τα γονίδιά μας (που δεν έχω καταλάβει από που προκύπτει): Το 2004 ένα ολόκληρο στάδιο έβριζε τους κακούς ξένους αντί να σιωπησει από ντροπή για το fake ατύχημα των ντοπαρισμενων και μια πρώην αθλήτρια της φαπας που στο μεταξύ επαγγελοταν παραπαιδι του ΖΟΎΓΚΛΑ, ήρθε από το πουθενά, κέρδισε χρυσό Ολυμπιακό με ρεκόρ κοντά στο παγκόσμιο και δε ντράπηκε να μιλήσει για ελληνικό DNA που φέρνει τις νίκες. Χωρίς ταπεινοτητα και σκληρή δουλειά δεν πας πουθενά και στους Έλληνες αυτά δεν περισσεύουν.\nΚαι άλλα που ξεχνάω\nRe: Οι εραστές της σπυριάρας ( ΚΑΛΑΘΟΣΦΑΙΡΙΣΗ 2019-2020 ) #604196\nBy pro - 11 Σεπ 2019, 21:42\n- 11 Σεπ 2019, 21:42 #604196 O μικρός πληθυσμός και το μετριο dna υπηρχε πάντα. Και προφανώς δεν μπορούμε πάντα να βγάζουμε τοπ αθλητές. Αλλα εδω δεν μιλάμε ότι δεν βγαίνει πλέον Διαμαντίδης, Σπανούλης, Σαραβάκος ή Ντέμης. Δεν βγαίνει καν Ζήσης, Τσαρτσαρής, Στέλιος Γιαννακόπουλος και Καραγκούνης.\nΣυμφωνώ ότι ξεκινάει απο τις μικρές ηλικίες. Πλεον το μπασκετ/ποδόσφαιρο/κλπ δεν είναι καύλα, είναι ΔΕ-ΤΕ-ΠΑ 7-8 και τέλος. Κι αυτό μάλλον περνάει και στις μεγαλύτερες ηλικίες. Τρελαίνομαι να βλέπω Νοβίτσκι, Πάρκερ, Μανού, Κριστιάνο, Μπέκαμ να βρίσκουν λόγο και κίνητρο για να δουλέψουν και να σκιστούν (που πραγματικά δεν έχουν κανένα λόγο ν αποδειξουν τιποτα), και τους δικούς μας να εμφανίζονται στις παραλίες με κοιλιές.\nRe: Οι εραστές της σπυριάρας ( ΚΑΛΑΘΟΣΦΑΙΡΙΣΗ 2019-2020 ) #604198\nBy Asimov - 11 Σεπ 2019, 21:53\n- 11 Σεπ 2019, 21:53 #604198\npro έγραψε: O μικρός πληθυσμός και το μετριο dna υπηρχε πάντα. Και προφανώς δεν μπορούμε πάντα να βγάζουμε τοπ αθλητές. Αλλα εδω δεν μιλάμε ότι δεν βγαίνει πλέον Διαμαντίδης, Σπανούλης, Σαραβάκος ή Ντέμης. Δεν βγαίνει καν Ζήσης, Τσαρτσαρής, Στέλιος Γιαννακόπουλος και Καραγκούνης.\nΣτα ομαδικά αθλήματα έχει περάσει η εποχή που αρκούσε η τεχνική, το πάθος, το μέγεθος κλπ. Τώρα μετράει (κυρίως) η ταχύτητα.\nΤο μπάσκετ του 80 και του 90 που ήμασταν ξεχωριστοί, είναι slow motion σε σχέση με αυτό που παίζεται σήμερα. Οι τότε Έλληνες αστέρες σήμερα θα ήταν μέτριοι.\nRe: Οι εραστές της σπυριάρας ( ΚΑΛΑΘΟΣΦΑΙΡΙΣΗ 2019-2020 ) #604199\nBy GTS - 11 Σεπ 2019, 22:01\n- 11 Σεπ 2019, 22:01 #604199 Ο Γκαλης μια χαρα θα επαιζε και σημερα. Γενικα υπαρχει πολυ μπαχαλο και λογο κρισης και λογο οτι στα γηπεδα γινεται συνεχως φασαρια και επισοδια οποτε ο κοσμος δεν παει πολυ στο γηπεδο.\nRe: Οι εραστές της σπυριάρας ( ΚΑΛΑΘΟΣΦΑΙΡΙΣΗ 2019-2020 ) #604200\nBy Νίκος Παππάς - 11 Σεπ 2019, 22:02\n- 11 Σεπ 2019, 22:02 #604200 Ούτε το ΔΕ - ΤΕ- ΠΑ 8 με 9 φταίει.\nΣτις ΗΠΑ έλεγε θείος προπονητής ποδοσφαίρου όλα τα αθλήματα προπονούνται κάθε μέρα και οι αγώνες το Σάββατο.\nΠιστεύω ότι πολλοί αποκτούν νωρίς μεγάλη ιδέα για τον εαυτό τους, γλυκαινοντσι από το χρήμα και την φήμη παύοντας την προσπάθεια να γίνουν καλύτεροι. Ίσως να μην αγαπούν τόσο το άθλημα όσο αυτά που δίνει και μόλις λιγδωσει το άντερο σταματούν την εξέλιξη ( Γεωργάτος )\nRe: Οι εραστές της σπυριάρας ( ΚΑΛΑΘΟΣΦΑΙΡΙΣΗ 2019-2020 ) #604201\nBy Asimov - 11 Σεπ 2019, 22:04\n- 11 Σεπ 2019, 22:04 #604201 Κακό παράδειγμα έδωσες και όχι δεν είναι τα λεφτά. Σιγά τα λεφτά στην τελική.\nRe: Οι εραστές της σπυριάρας ( ΚΑΛΑΘΟΣΦΑΙΡΙΣΗ 2019-2020 ) #604203\nBy Νίκος Παππάς - 11 Σεπ 2019, 22:08\n- 11 Σεπ 2019, 22:08 #604203 Ίσως. Βγάλε τον Γεωργάτο και βάλε Φετφατζίδη.\nΕπειδή με τον Γαλακτερό μέναμε κοντά σχετικά και κυκλοφορούσαμε στα ίδια μέρη, μόλις πήρε μεταγραφή στην ΑΕΚ αγόρασε μια Celica και την φόρτωνε κορίτσια αλλάζοντας στέκια φυσικά.


Yoga retreat στο Απέραντο Γαλάζιο, Αμοργός (Αegialis Hotel & Spa 5*) 14-18 Οκτωβρίου 2022 - Pure Fitness by Fotini Bitrou\nYoga retreat στο Απέραντο Γαλάζιο, Αμοργός (Αegialis Hotel & Spa 5*) 14-18 Οκτωβρίου 2022\nYou are here: Home / Yoga retreat στο Απέραντο Γαλάζιο, Αμοργός (Αegialis Hotel & Spa 5*) 14-18 Οκτωβρίου 2022\n14 Οκτωβρίου - 18 Οκτωβρίου520€\nΗ Αμοργός έχει το πλεονέκτημα να διαθέτει ένα από τα καλύτερα Yoga centers του κόσμου, το Aegialis Hotel & Spa, το μέρος που θα οργανώσουμε 14-18 Οκτωβρίου 2022 ένα ξεχωριστό Yoga Retreat.\nΌταν επισκεφτούμε το νησί θα καταλάβουμε γιατί γυρίστηκε η ταινία απέραντο γαλάζιο. Με τα απόκρημνα βράχια κάνει την θέα του Αιγαίου αφοπλιστική. Τα κρυστάλλινα και πεντακάθαρα νερά του νησιού με τις σπηλιές μαγεύουν κάθε επισκέπτη.\nΗ ιστορία είναι μεγάλη και υπάρχει έντονο κυκλαδίτικο στοιχείο με πανέμορφη Χώρα με τα καλντερίμια της. αυτό που νιώσαμε στην πρώτη μας επίσκεψη είναι την ενέργεια του νησιού και η ιδιαίτερη φιλοξενία των ανθρώπων του.\nΑιγιάλη και Κατάπολα\nΌμορφα ορεινά χωριουδάκια\nΤο ναυάγιο στην Κάτω Μεριά\nΣτο Aegialis hotel & Spa έχουν κάνει εκτενείς αναφορές τα μεγαλύτερα τουριστικά περιοδικά του κόσμου. Όχι τυχαία! Πέραν τους σημείου με την συγκλονιστική θεα, τον άρτια οργανωμένο χώρο, το μοναδικό της Spa, το καταπληκτικό φαγητό έχει μια ιδιαίτερη φιλοξενία που κάνει τον επισκέπτη να ζήσει μια συνολική εμπειρία. Επίσης έχει 6 άρτιες οργανωμένες αίθουσες yoga (4 κλειστές και 2 ανοικτές) με εξοπλισμό και μια ιδιαίτερη ατμόσφαιρα γύρω από την yoga. Δεν είναι τυχαίο ότι οι οι καλύτεροι δάσκαλοι yoga από όλο τον κόσμο έχουν επισκεφθεί και το επαναλαμβάνουν κάθε χρόνο αυτό το μέρος. Όλα είναι τόσο τέλεια οργανωμένα για τους μαθητές και τους δασκάλους. Δεν είναι τυχαίο ότι το περισσότερο μέρος του χρόνου είναι κλεισμένο με πάνω από 100 ομάδες yoga από όλο τον κόσμο.\nΔιαμονή για 4 νύχτες στο Aegialis Hotel & Spa 5*\nπρωϊνό και δείπνο\n6 μαθήματα Yoga ,\nΧρήση των αιθουσών yoga και του ειδικού εξοπλισμού\nμεταφορά από το λιμάνι απο-προς το ξενοδχείο\nΧρήση του Spa sauna, hammam, jacuzzi, indoor seawater swimming pool, fitness center\n10% έκπτωση στις ειδικές θεραπείς του Spa\_\n30% έκπτωση στα ΙΧ και επιβάτες με την Blue Star Ferries\n520€ /άτομο σε δίκλινο δωμάτιο\n650€ σε μονόκλινο\nκόστος για σύντροφους (non yogi) που συμπεριλαμβάνει διαμονή, πρωϊνό, δείπνο και δραστηριότητες -40€\nεξόφληση έως 15 ιουλίου 2022\nΑρχή: 14 Οκτωβρίου\nΤέλος: 18 Οκτωβρίου\nbest yoga Greece, yoga Aegialis Amorgos, yoga retreat amorgos, yoga retreat Greece\nVenue Name: Aegialis Hotel & Spa\nAegiali, Κυκλάδες 84008 Ελλάδα\n3ημερο Yoga Retreat στις Ιδιαίτερες Dexamenes Seaside, Κουρούτα Πελοπόννησος 7-9 Οκτ. 20226ήμερο Yoga Retreat στην Συγκλονιστική Καππαδοκία (28η Οκτωβίου 2022)


Διαξιφισμοί Ερντογάν – Σουλτς περί εκπροσώπησης της Κυπριακής Δημοκρατίας στην Ευρωβουλή - NewsIt.com.cy\n21.01.2014 | 20:52\nΤελευταία ενημέρωση: 21.01.2014 | 20:56\nΗ τ/κ πλευρά επιδεικνύει εποικοδομητική στάση στο Κυπριακό, ισχυρίστηκε ο Τούρκος Πρωθυπουργός Ταγίπ Ερντογάν, προσθέτοντας ότι η Τουρκία στηρίζει την "θετική στάση" της τ/κ πλευράς.\nΣε δηλώσεις στη διάρκεια κοινής συνέντευξης Τύπου που παραχώρησε με τον Πρόεδρο της Ευρωβουλής, Μάρτιν Σουλτς, ο κ. Ερντογάν εξέφρασε την ελπίδα, όπως η ε/κ πλευρά επιδείξει την ίδια, όπως είπε, θετική στάση.\nΕνωρίτερα, ο κ. Ερντογάν είχε συνάντηση κεκλεισμένων των θυρών με τον Πρόεδρο της Ευρωβουλής και τους Προέδρους των πολιτικών ομάδων.\nΣτις δηλώσεις του μετά, και αναφερόμενος στις προοπτικές για λύση του Κυπριακού, ισχυρίστηκε ότι η τ/κ πλευρά επιδεικνύει θετική προσέγγιση την οποία στηρίζει η κυβέρνηση της Άγκυρας. Εξέφρασε παράλληλα την ελπίδα να επιδείξει και η ελληνοκυπριακή πλευρά την ίδια στάση, επιμένοντας ότι η λύση θα πρέπει να βασίζεται σε «μια ομοσπονδιακή δομή με δύο ιδρυτικά κράτη και δεν υπάρχει εναλλακτική λύση επ’ αυτού».\nΣτις επικρίσεις που δέχτηκε από ορισμένους επικεφαλής των πολιτικών ομάδων της Ευρωβουλής που ζήτησαν αποχώρηση των τουρκικών στρατευμάτων από την κατεχόμενη Κύπρο απάντησε ότι η Άγκυρα είχε συμφωνήσει με αυτή τη θέση στο πλαίσιο του σχεδίου Ανάν το οποίο όμως οι Ελληνοκύπριοι απέρριψαν.\nΣτο Κυπριακό αναφέρθηκε και ο κ. Σουλτς επισημαίνοντας ότι η εκλογή του Προέδρου Αναστασιάδη, ο οποίος είχε στηρίξει το σχέδιο Ανάν, αποτελεί ευκαιρία για να προχωρήσουν οι συνομιλίες.\nΓια την εκπροσώπηση της τουρκοκυπριακής κοινότητας στην Ευρωβουλή , ο κ. Σουλτς αναφέρθηκε στη τηλεφωνική συνομιλία που είχε σήμερα με τον Πρόεδρο Αναστασιάδη προσθέτοντας ότι βρίσκεται σε διαβούλευση με την κυπριακή Κυβέρνηση για να εξευρεθούν τρόποι ώστε να διασφαλιστεί το δικαίωμα εκλογής στο Ευρωπαϊκό Κοινοβούλιο.\nΠρόσθεσε ότι πρέπει να αναγνωρίσουμε όμως την πραγματικότητα στο νησί που είναι ότι η Κυπριακή Δημοκρατία εντάχθηκε στην ΕΕ και αντιπροσωπεύει ολόκληρη τη χώρα. Στο σημείο αυτό έλαβε το λόγο ο κ. Ερντογάν για να επαναλάβει τις πάγιες θέσεις της Τουρκίας ότι οι Ελληνοκύπριοι δεν μπορούν να εκπροσωπούν το σύνολο της νήσου στην Ευρωβουλή. Στα σχόλια του κ. Ερντογάν απάντησε και πάλι ο κ. Σούλτς τονίζοντας, μεταξύ άλλων, για μια ακόμη φορά, ότι το νησί εντάχθηκε στο σύνολό του.\nΓενικότερα, ο κ. Σουλτς χαρακτήρισε «ζωντανή» τη συζήτηση στην οποία διατυπώθηκαν συχνά, όπως είπε, διαφορετικές και αποκλίνουσες θέσεις.\nΑνέφερε ότι η εκπλήρωση των πολιτικών κριτηρίων από την Τουρκία έχει γίνει εν μέρει, ενώ για τα θέματα που απασχόλησαν τη συνάντηση είπε ότι ήταν το κράτος δικαίου, η ανεξαρτησία της δικαιοσύνης, η ελευθερία των μέσων ενημέρωσης και ο ρόλος της αστυνομίας.


Πώς αντιμετωπίζει κάθε ζώδιο την αισθηματική απόρριψη;\nΠώς αντιμετωπίζει κάθε ζώδιο την αισθηματική απόρριψη; Πώς αντιμετωπίζει κάθε ζώδιο την αισθηματική απόρριψη;\nΔες πως θα αντιδράσει όταν φάει τη «χυλόπιτα» για να ξέρεις πως να χειριστείς την κατάσταση\nΟι ανθρώπινες σχέσεις είναι αδιαμφισβήτητα δύσκολες, ιδίως όταν πρέπει να πεις ένα "όχι"! Μια αμηχανία σίγουρα την έχεις, για το πώς θα εκφράσεις αυτό που νιώθεις... Δεν θες αυτό να έχει αρνητικές παρενέργειες στον άλλον. Είναι κάτι που θέλεις να αποφύγεις πάση θυσία.\nΕιδικά, αν θέλεις να πεις 'δεν ενδιαφέρομαι' απορρίπτοντας την πρότασή του για σχέση. Γι' αυτό, λάβε σοβαρά υπόψιν το ζώδιό του, ώστε να ξέρεις εκ των προτέρων την αντίδρασή του και να προετοιμαστείς κατάληλλα.\nΕίναι αλήθεια πως έναν Κριό όσο πιο πολύ τον «φτύνεις» τόσο πιο πολύ κολλάει. Κολλάει με τα δύσκολα, επομένως όταν βιώνει μία ερωτική απόρριψη ο εγωισμός του δεν του επιτρέπει να καταθέσει τα όπλα. Θα φροντίσει να κάνει τα πάντα για να κεντρίσει το ενδιαφέρον και να αλλάξει τα δεδομένα. Δεν θα τρέξει από πίσω σου, δεν θα σε παρακαλέσει αλλά θα φροντίσει με κάθε τρόπο να σε διεκδικήσει και να σε κατακτήσει γιατί δεν θέλει ήττες στο ερωτικό του ενεργητικό.\nΕίναι πολύ βαρύ για έναν Ταύρο να δεχτεί ερωτική απόρριψη, όχι επειδή δεν μπορεί να δεχτεί την ερωτική ήττα αλλά του είναι δύσκολο να αποδεχτεί ότι αυτό που θέλει πραγματικά πολύ, δεν μπορεί να το έχει. Όταν λοιπόν ο Ταύρος τρώει «χυλόπιτα» στα ερωτικά του, είναι στα μαύρα του πανιά, απαρηγόρητος, κλείνεται στον εαυτό του, δεν δίνει όμως δικαιώματα στους γύρω του για την πίκρα που περνά. Το πείσμα του γίνεται πολλές φορές η αιτία να κολλήσει το μυαλό του και να πιστέψει ότι με την επιμονή του θα μπορεί να αλλάξει τις καταστάσεις. Σίγουρα, ένας Ταύρος θέλει τον χρόνο του για να ξεπεράσει μία ερωτική απογοήτευση.\n"Δεν γίνεται να αρέσουμε και σε όλους", αυτή ακριβώς είναι η άποψη του ζωδίου αυτού. Δεν τα βάφει και μαύρα αν φάει χυλόπιτα. Ίσα – ίσα που νιώθει ότι μπορεί και πάλι να πάρει ανάσα και να νιώσει ελευθερία. Η πρώτη αντίδρασή του Δίδυμου είναι να βγει, να φλερτάρει να μπει ξανά στο ερωτικό παιχνίδι γιατί είναι και της άποψης, ότι ο έρωτας με έρωτα περνάει. Έτσι λοιπόν δεν θα χαλαστεί, δεν θα περιμένει τηλεφώνημα, δεν θα τον πάρει από κάτω αλλά, θα κάνει γρήγορα μία νέα αρχή.\nΌταν τον απορρίψουν, ζει ένα δράμα! Δεν του είναι και τόσο εύκολο το "να φάει χυλόπιτα" και όταν συμβεί αυτό, μεγαλοποιεί τα συναισθήματά του, κολλάει το μυαλό του στο άτομο που θέλει και το ρίχνει στο κλάμα ή αν είναι άντρας κλείνεται στον εαυτό του και το παίρνει κατάκαρδα. Φουντώνουν όλες του οι ανασφάλειες, αναρωτιέται τι έκανε λάθος, δεν μπορεί να ξεχάσει και είναι στα μαύρα του χάλια.\nΔιάβασε ακόμη: Πώς να κατακτήσεις μια γυναίκα ανάλογα με το ζώδιό της\nΕίναι ποτέ δυνατόν ένα μεγαλοπρεπές Λιοντάρι να βιώσει ερωτική απόρριψη; Ο εγωισμός ενός Λέοντα δεν του επιτρέπει να δείξει την απογοήτευση που έχει νιώσει από τη "χυλόπιτα που έφαγε". Θα το παίξει χαλαρός και άνετος μπροστά σε όλους, θα πει ότι δεν τον ένοιαξε καθόλου, ωστόσο, μόνο η καρδούλα του το ξέρει, πόσο απογοητεύτηκε. Θα σκαρφιστεί πολλές πατέντες για να αλλάξει τα δεδομένα, θα προσπαθήσει με τη «ζήλεια» να κερδίσει ξανά στο πλάι του το άτομο που θέλει, όταν όμως διαπιστώσει ότι δεν υπάρχει καμία ελπίδα, τότε αρχίζει να παίζει ερωτικά αλλού.\nΔεν γίνεται να αρέσουμε σε όλους και αυτό είναι κάτι που το ξέρει καλά ο λογικός και πρακτικός Παρθένος, ο οποίος δεν θα πάρει επί πόνου την ερωτική απόρριψη. Είναι κι αυτό μέσα στη ζωή, μέσα στην καθημερινότητα και ένας Παρθένος θα βρει πόσα λογικά επιχειρήματα για να πείσει τον εαυτό του, ότι δεν τρέχει και τίποτα. Μπορεί να απογοητευτεί, όμως δεν θα αφήσει το συναίσθημα να τον παρασύρει και φυσικά θα βάλει τελεία στο γεγονός και θα το ρίξει στη δουλειά για να ξεχαστεί και να του περάσει.\nΤο ζώδιο του έρωτα, ο Ζυγός έχει μάθει να μετρά στην αισθηματική του ζωή μόνο επιτυχίες και η ερωτική απόρριψη είναι πράγματι για αυτόν μεγάλη «ήττα». Θα απογοητευτεί, θα τον πιάσουν οι ανασφάλειές του, όμως το σίγουρο είναι ότι δεν θα το βάλει κάτω. Θα προσπαθήσει με τακτ και διπλωματία να αλλάξει τα δεδομένα και να κατακτήσει το άτομο που θέλει κοντά του. Βέβαια, για να λέμε και όλη την αλήθεια, ο Ζυγός έχει πάντα και την «καβάντζα» του, αυτό σημαίνει ότι ακόμα και όταν "φάει ερωτική χυλόπιτα" υπάρχει πάντα κάποιος σε αναμονή που τον περιμένει.\nΤο ζώδιο του πάθους και του ερωτισμού θέλει να μετρά μόνο νίκες στην αισθηματική του ζωή. Ένας επιβλητικός Σκορπιός, δεν μπορεί να αποδεχτεί και να συμβιβαστεί με την απόρριψη στον έρωτα και όταν βιώσει την ήττα στα ερωτικά του, τότε θα θελήσει πάση θυσία να πάρει την εκδίκησή του. Πώς θα το πετύχει αυτό; Θα κάνει τα πάντα για να καταφέρει να κάνει το άτομο που θέλει να τρέχει από πίσω του και στη συνέχεια να του ρίξει ο ίδιος χυλόπιτα. Ένας Σκορπιός έχει την ικανότητα να το πετύχει αυτό, χωρίς κανένα εμπόδιο.\nΔιάβασε ακόμη: Πώς να διαχειριστείς το άγχος ανάλογα με το ζώδιό σου\nΗ αλήθεια είναι ότι ένας Τοξότης δύσκολα τρώει ερωτική χυλόπιτα και αυτό συμβαίνει γιατί βαριέται τόσο πολύ γρήγορα, που δεν προλαβαίνει να δεχτεί απόρριψη, είναι ο πρώτος που την δίνει. Βέβαια, επειδή σε αυτή τη ζωή γευόμαστε όλες τις εμπειρίες, ακόμα και της ερωτικής ήττας, ο Τοξότης την δεδομένη στιγμή, θα θυμώσει, θα νευριάσει, όμως πολύ γρήγορα πάει για άλλα ερωτικά παιχνίδια. Φιλοσοφεί τις καταστάσεις και καταλήγει στο συμπέρασμα ότι ο έρωτας είναι ένα παιχνίδι που κάποτε κερδίζεις και κάποτε χάνεις.\nΗ φωνή της λογικής δεν επιτρέπει σε έναν Αιγόκερω να παρεκτραπεί και να πέσει στα πατώματα για μια ερωτική απόρριψη που δέχτηκε. Ωστόσο, η ανάγκη του για εξουσία -ακόμα και στον έρωτα- τον κάνει να νιώθει μεγάλη ήττα τις στιγμές που χάνει στο ερωτικό παιχνίδι. Δεν θα δείξει το πόσο απογοητεύτηκε, θα εκφράσει ψυχρότητα και αδιαφορία, ωστόσο θα τα βάλει με τον εαυτό του ότι δεν χειρίστηκε σωστά τις καταστάσεις και θα αλλάξει τακτική για να μην πέσει ξανά στα ίδια λάθη.\nΟ Υδροχόος παίζει πάντα ανάμεσα σε φιλία και σε έρωτα και όταν δεν του κάθεται «σχέση» με την μορφή που θα ήθελε, τότε το γυρνά στο φιλικό και αυτό είναι κάτι που δεν του κοστίζει, ίσα – ίσα που το απολαμβάνει. Ο Υδροχόος δεν ξέρει τι πάει να πει ερωτική απόρριψη, δεν τρώει χυλόπιτες στα ερωτικά του και είναι της άποψης ότι ο έρωτας είναι ένα συναίσθημα που κάνει την εμφάνισή του τυχαία και απρόβλεπτα κι ότι δεν μπορούμε να το επιβάλουμε. Επομένως, τις στιγμές που δεν έχει την δεδομένη ερωτική ανταπόκριση το «μυρίζεται» και το γυρνά στο φιλικό.\nΈνας Ιχθύς είναι πολύ δύσκολο να συνειδητοποιήσει ότι τον απέρριψαν! Τις περισσότερες φορές δικαιολογεί τις καταστάσεις, στήνει σενάρια με το μυαλό του ότι κάτι άλλο μπορεί να συμβαίνει και όχι ότι το άτομο που τον ενδιαφέρει απλά δεν τον επιθυμεί. Έτσι, μένει κολλημένος περιμένοντας τον χρόνο να του δείξει τι πραγματικά συμβαίνει. Όταν χωνέψει για τα καλά ότι έφαγε ερωτική χυλόπιτα, ζει το ερωτικό του δράμα, μεγαλοποιεί το γεγονός, όμως την μια μέρα μπορεί να τον δεις να κλαίει και την άλλη ξαφνικά να ερωτοχτυπηθεί κεραυνοβόλα από ένα νέο πρόσωπο.


Επιστροφή στις νίκες με σούπερ Κρίζμαν ο ΠΑΣ Γιάννινα – bacaro.gr\nΟ ΠΑΣ Γιάννινα υποδέχθηκε στους “Ζωσιμάδες” τον Λεβαδειακό για την 11η αγωνιστική του πρωταθλήματος της Super League.\nΗ διακοπή του πρωταθλήματος, η οποία έγινε την περασμένη εβδομάδα, στοίχημα πως ενέργησε θετικά για τον “Άγιαξ της Ηπείρου” καθώς επέστρεψε στις επιτυχίες και έβαλε τέλος στο σερί έξι αγωνιστικών δίχως νίκη.\nΗ ομάδα των Ιωαννίνων επικράτησε του Λεβαδειακού με σκορ 2-0. Μεγάλος πρωταγωνιστής του ματς ήταν ο Σάντι Κρίζμαν, ο οποίος σημείωσε και τα δύο τέρματα της ομάδας του και ήταν ο κορυφαίος του γηπέδου. Μάλιστα το δεύτερο τέρμα που πέτυχε ο Κροάτης φορ ήταν εντυπωσιακό καθώς σκόραρε με ανάποδο ψαλιδάκι.\nΟ τεχνικός του ΠΑΣ, Γιάννης Πετράκης, είδε τους ποδοσφαιριστές του από το πρώτο κιόλας λεπτό να παίρνουν τα ηνία του αγώνα και να μην αφήνουν σε κανένα σημείο του ματς τον αντίπαλο να αντιδράσει. Οι παίκτες του είχαν την κατοχή, δημιούργησαν αρκετές ευκαιρίες και χάρη στον Κρίζμαν πήραν τους τρεις πολύτιμους βαθμούς.\nΌσον αφορά την εικόνα του αγώνα, η πρώτη καλή στιγμή της αναμέτρησης έγινε στο 17ο λεπτό όταν το τακουνάκι που επιχείρησε ο Παμλίδης βρήκε στα σώματα των αμυντικών. Στο 18ο λεπτό, μετά από σέντρα ακριβείας του Μπουκουβάλα, ο Κρίζμαν με κεφαλιά σημείωσε το 1-0. Στο 25ο λεπτό, ο Νικολιάς έκανε το σουτ αλλά ο Ζησόπουλος τελευταία στιγμή το απομάκρυνε. Στο 38ο λεπτό, ο Κρίζμαν έβγαλε τη σέντρα αλλά κανείς συμπαίκτης του δεν μπόρεσε να μπει στην πορεία της μπάλας με συνέπεια αυτή να περάσει πλάγιο. Έτσι με τον ΠΑΣ να βρίσκεται μπροστά στο σκορ ολοκληρώθηκε το πρώτο ημίχρονο.\nΣτην πρώτη φάση της επανάληψης, ο “Άγιαξ της Ηπείρου” διπλασίασε τα τέρματά του. Συγκεκριμένα στο 50ο λεπτό, ο Παμλίδης έδωσε στον Αποστολόπουλο, αυτός έκανε τη σέντρα και ο Κρίζμαν με υπέροχο ανάποδο ψαλιδάκι πέτυχε το 2-0. Στο 58ο λεπτό το σουτ του Μανγκά πέρασε ελάχιστα άουτ. Στο 71ο λεπτό, ο Νικολιάς βρέθηκε σε θέση τετ α τετ, έκανε το σουτ αλλά ο τερματοφύλακας του Λεβαδειακού, Μπάγιτς, με το ένα χέρι το απομάκρυνε σε κόρνερ. Στο 77ο λεπτό το σουτ του Κρίζμαν πέρασε δίπλα από την αντίπαλη εστία. Στο 80ο λεπτό, μετά από εκτέλεση φάουλ του Τσαμπούρη, ο Ζησόπουλος πήρες την κεφαλιά αλλά η μπάλα κατέληξε στο οριζόντιο δοκάρι του ΠΑΣ. Στο 89ο λεπτό ο Μπάγιτς μπλόκαρε το σουτ του Σιόντη.\nΟ κύριος Πετράκης παρέταξε την ομάδα του με τους Βελλίδη, Αποστολόπουλο, Μιχαήλ, Ντόλοβατς ( 46΄ Ξύδα ), Μπουκουβάλα, Λίλα, Παμλίδη ( 84΄ Σιόντη ), Νικολιά, Τζημόπουλο, Κρίζμαν ( 78΄ Αθανασιάδη ) και Γιάκο.\nΠαρακολουθείστε τα στιγμιότυπα του αγώνα\nΣυντάκτης pagourasΔημοσιεύτηκε την 26 Νοεμβρίου 2018 27 Νοεμβρίου 2018 Κατηγορίες Νέα\nΠροηγούμενη Προηγούμενο άρθρο: Με όλα του τα όπλα ο ΠΑΣ Γιάννινα\nΕπόμενο Επόμενο άρθρο: Αμφίβολοι δύο στον ΠΑΣ Γιάννινα


Δελτίο των 11: Έξι απαντήσεις σε κρίσιμα ερωτήματα\nΓιατί ΚΙΝΗΣΗ ΕΠΑΓΓΕΛΜΑΤΙΩΝ ΔΗΜΟΣΙΟΓΡΑΦΩΝ\n1. Ψηφίζουμε για να εξακολουθεί να υπάρχει ΕΔΟΕΑΠ. Και να μπορούμε να έχουμε συλλογικές συμβάσεις. Ο ΣΕΒ που μέλη του είναι εκδότες και καναλάρχες επιτίθεται στην ΕΣΗΕΑ και θέλει να υποκαταστήσει την ενημέρωση με την επικοινωνία με όπλα του δυστυχώς και στελέχη από τη «Συσπείρωση» και την «Ενότητα».\n2. Για ένα Δ.Σ. 11 μελών είναι αδιανόητο να υπάρχουν περισσότεροι υποψήφιοι από 40. Το κριτήριο το δικό μας είναι οι υποψήφιοι να είναι Δημοσιογράφοι, Συνάδελφοι και να συμμετέχουν ενεργά στους αγώνες μας.\n3. Το δόγμα της ΚΕΔ ήταν είναι και παραμένει 24ωρη απεργία για κάθε απόλυση. Λέμε όχι στις ευέλικτες μορφές απασχόλησης. Απαιτούμε μόνο μισθωτή εργασία σε όλα τα ΜΜΕ. Λέμε όχι στα μπλοκάκια. Απαιτούμε σταθερή δουλειά για τους νέους. Συλλογικές συμβάσεις όπως των εφημερίδων, ασφάλιση στο ίδιο Ταμείο αλλά και Αγγελιόσημο σε όλα τα portal σε όλη την Ελλάδα. Και βέβαια η απάντηση στο σημερινό ωράριο λάστιχο να είναι η σύνθεση προσωπικού σε όλα τα Μέσα. Για περισσότερες θέσεις εργασίας που να καλύψουν κατά προτεραιότητα οι άνεργοι.\n4. Να πιάσουν όλοι αμέσως δουλειά με συμβάσεις εργασίας αορίστου χρόνου. Άλλωστε εμείς αποκαταστήσαμε με τον τρόπο αυτό τους 660 συμβασιούχους των 700 ευρώ της περιόδου 1990-2003 στην ΕΡΤ. Τα Δημοτικά ΜΜΕ να μη γίνουν Α.Ε.. Καταθέσαμε ήδη τροπολογία που έχουν αποδεχθεί όλοι. Κάνουν όμως το κορόιδο η κυβέρνηση, τα κόμματα και η ΚΕΔΚΕ. Πρέπει να απαντήσουμε αγωνιστικά.\n5. Χάνουμε τα Ταμεία μας. Μας παίρνουν το 10% από τους πόρους και μας φοράνε καπέλο, τα αφεντικά, η κυβέρνηση και τρεις παρατάξεις στο Δ.Σ., 7.500 ετερο-επαγγελματίες που τους μεταφέρουν εδώ από το ΙΚΑ χωρίς εργοδοτική εισφορά ως μποναμά στην επιχειρηματικότητα αλλά και για να φουντάρουμε όλοι μαζί. Το τέλειο έγκλημα της χειραγώγησης στην ενημέρωση.\n6. Απαιτούμε επιστροφή στην ενημέρωση. Τέρμα ΜΜΕ χωρίς συντάκτες. Άμεση ακύρωση του νόμου Πετραλιά. Και το κυριότερο να κάνουμε όλοι μαζί πράξη, με άμεση εκκαθάριση μητρώου στην ΕΣΗΕΑ που κάποιες παρατάξεις δεν ήθελαν και υπηρετώντας με συνέπεια την αρχή: «Άλλο είναι νόμιμα εργαζόμενοι δημοσιογράφοι και άλλο ΜΜΕ, που είναι εταιρείες ή πρόσωπα με στόχο μόνο το κέρδος. Και ανάμεσά τους δυστυχώς υπάρχουν και κάποιοι που υποδύονται τους συνδικαλιστές, αλλά είναι μέτοχοι ή ιδιοκτήτες και έχουν δικές τους εταιρείες».


Τη Δευτέρα ξεκινούν οι εγγραφές στο 4ο ΕΠΑ.Λ. Νέας Ιωνίας - e-thessalia.gr\nΤη Δευτέρα ξεκινούν οι εγγραφές στο 4ο ΕΠΑ.Λ. Νέας Ιωνίας\n1 Σεπτεμβρίου 2018, 11:59 1 Σεπτεμβρίου 2018\nΑπό τη Δευτέρα 3 έως την Τρίτη 11 Σεπτεμβρίου θα γίνονται οι εγγραφές στο 4ο ΕΠΑ.Λ. Νέας Ιωνίας για τη νέα σχολική χρονιά.\nΓια την εγγραφή απαιτούνται: 1)Τίτλος σπουδών 2)Ηλεκτρονική Δήλωση Προτίμησης Σχολείου* 3)Δελτίο ταυτότητας ή διαβατήριο.\n* Έγγραφο που εκδίδεται μετά από ηλεκτρονική δήλωση που υποβάλει ο/η κηδεμόνας ή ο/η ενήλικος/η μαθητής/ήτρια στην πλατφόρμα του ΥΠ.Π.Ε.Θ. https://e-eggrafes.minedu.gov.gr, -Η πλατφόρμα θα είναι ανοικτή από Δευτέρα 3/9/2018 έως Κυριακή 9/9/2018 – ζητείστε πληροφορίες από το 4ο ΕΠΑ.Λ. τηλεφωνικά, ή δια ζώσης. Το σχολείο παρέχει βοήθεια στην υποβολή της ηλεκτρονικής δήλωσης (απαραίτητοι είναι οι κωδικοί taxis net).\nΤο 4ο ΕΠΑ.Λ. Νέας Ιωνίας είναι εσπερινό Επαγγελματικό Λύκειο στο οποίο φοιτούν ανήλικοι/ες και ενήλικοι/ες μαθητές/ήτριες που επιθυμούν με την αποφοίτησή τους να ενταχθούν άμεσα στην αγορά εργασίας ή να συνεχίσουν τις σπουδές τους στην τριτοβάθμια εκπαίδευση αποκτώντας γενικές γνώσεις αλλά και εξειδίκευση σε μια από τις ακόλουθες ειδικότητες:\nΣτο 4ο ΕΠΑ.Λ. φοιτούν εργαζόμενοι/ες & αυτοαπασχολούμενοι/ες, άνεργοι/ες και άτομα που αδυνατούν να παρακολουθήσουν πρωινό σχολείο.\nΑ) Στο 1ο, «ΠΛΗΡΗΣ ΦΟΙΤΗΣΗ», οι μαθητές/ήτριες αποκτούν απολυτήριο Λυκείου & πτυχίο επιπέδου 4. Η φοίτηση είναι 3ετής & δωρεάν Εγγράφονται σε αυτό, μαθητές/ήτριες με Απολυτήριο Γυμνασίου παρακολουθώντας μαθήματα γενικής παιδείας και ειδικότητας (θεωρητικά & εργαστηριακά).\nΒ) Στο 2ο, «ΦΟΙΤΗΣΗ ΕΙΔΙΚΟΤΗΤΑΣ», οι μαθητές/ήτριες αποκτούν ΠΤΥΧΙΟ επιπέδου 4. Η φοίτηση είναι 2ετής & ΔΩΡΕΑΝ. Εγγράφονται στο Β΄ έτος, μαθητές/ήτριες με Απολυτήριο Λυκείου (ΓΕΛ, ΕΠΑΛ, ΤΕΕ, κλπ) παρακολουθώντας μόνο μαθήματα ειδικότητας (θεωρητικά & εργαστηριακά) με μειωμένο ημερήσιο/εβδομαδιαίο ωράριο.\nΔεν υπάρχει ηλικιακός περιορισμός για την εγγραφή.\nΗ μετακίνηση είναι δωρεάν για όσους/ες εγγράφονται με απολυτήριο Γυμνασίου και με έκπτωση 50% για όσους/ες έχουν εγγράφονται με απολυτήριο Λυκείου. Στους μαθητές παρέχεται η δυνατότητα αναβολής στράτευσης.\nΒ) Να συμμετέχουν προαιρετικά, στο πρόγραμμα μαθητεία κάνοντας πρακτική άσκηση για 9 μήνες με αμοιβή & ασφαλιστική κάλυψη (για 4 ημέρες/εβδ. & 1 ημέρα εργαστήριο στο σχολείο), στο δημόσιο ή στον ιδιωτικό τομέα. Μετά από εξετάσεις πιστοποίησης αποκτούν πτυχίο επιπέδου 5 και μπορούν να ενταχθούν στην αγορά εργασίας με αυξημένα προσόντα.\nΓ) Να επιδιώξουν πρόσβαση στην Τριτοβάθμια Εκπαίδευση (Πανεπιστήμια & ΤΕΙ), Στρατιωτικές Σχολές – Σώματα Ασφαλείας, Ακαδημίες Εμπορικού Ναυτικού. Όλοι/ες οι μαθητές/ήτριες, ανεξάρτητα από το πρόγραμμα σπουδών που παρακολουθούν, μπορούν να εισαχθούν σε σχολές της τριτοβάθμιας εκπαίδευσης συμμετέχοντας σε Πανελλαδικές Εξετάσεις των ΕΠΑ.Λ. μέσω 2 δρόμων: α) ένταξη σε πανεπιστήμια με ποσοστό 5% (σε τμήματα-σχολές που σχετίζονται με την ειδικότητα που παρακολουθούν στο ΕΠΑ.Λ.) και ένταξη σε ΤΕΙ και στρατιωτικές σχολές (ΣΤΥΑ, ΣΜΥΑ, ΣΜΥΝ) – σώματα ασφαλείας (Αστυφυλάκων, Πυροσβεστών) με ποσοστό τουλάχιστον 20% ή β) Ειδικά για όσους/ες αποφοιτούν από εσπερινό ΕΠΑ.Λ. υπάρχει ειδική κατηγορία στην οποία οι μαθητές/ήτριες μπορούν να επιδιώξουν την εισαγωγή τους, σε ποσοστό 1%, σε τμήματα-σχολές των ΤΕΙ που σχετίζονται με την ειδικότητα που παρακολουθούν στο ΕΠΑ.Λ., συναγωνιζόμενοι/ες όσους/ες αποφοίτησαν μόνο από εσπερινά ΕΠΑ.Λ. (μικρότερος ανταγωνισμός για μικρότερο αριθμό θέσεων).\nΓια επιπρόσθετες πληροφορίες – διευκρινήσεις επικοινωνείτε στα τηλέφωνα 2421060443 & 2421068423 (ώρες 19:00 – 22:00)\n4ο ΕΠΑ.Λ. Νέας Ιωνίαςεγγραφες\nΠροηγούμενο ΆρθροΣυγκέντρωση στην πλατεία Πανεπιστημίου από σωματεία και συλλόγους της ΜαγνησίαςΕπόμενο Άρθρο“Οι αρχές αρμόδιες για τους όρους της καύσης απορριμμάτων” απαντά η ΕΕ στους ευρωβουλευτές ΚΚΕ


«Απαράδεκτος με ΑΕΚ» - Onsports.gr\nΕβίτα Παρασίδου 17 Μαίου 2011, 17:57\n«Απαράδεκτος με ΑΕΚ»\nΓια την εμφάνιση του ΠΑΟΚ κόντρα στην ΑΕΚ μίλησε ο Χρήστος Δημόπουλος.\nΣε συνέντευξη που παραχώρησε στο «Αθλητικό Metropolis» χαρακτήρισε τον ΠΑΟΚ «απαράδεκτο, αναφέροντας χαρακτηριστικά: «Ο ΠΑΟΚ ήταν απαράδεκτος. Η ΑΕΚ τον κοίμισε και τώρα είναι πρώτη και μπορεί να τερματίσει πρώτη. Απορώ με τους παίκτες του ΠΑΟΚ, γιατί δεν πιστεύουν στην πρωτιά.\nΓιατί κατέβηκαν έτσι στην Αθήνα; Από αύριο ξεκινούν όλα, αρκεί να το πιστέψουν οι παίκτες. Ότι και να κάνει ο κόσμος, ακόμη και 35 χιλιάδες να έχει μέσα το γήπεδο, αν ο παίκτης δεν το πιστεύει τότε δεν θα γίνει τίποτα. Η ΑΕΚ είναι η πιο ύπουλη ομάδα. Στον ΠΑΟΚ πίστεψαν, ότι θα πάρουν εύκολα ισοπαλία και έφαγαν τρία γκολ».\nΓια την επίθεση του Δικεφάλου, τόνισε: «Δεν έχει η ομάδα τον σέντερ φορ που θα τελειώσει τις φάσεις μέσα από την περιοχή. Δεν είναι τέτοιοι ούτε ο Βιεϊρίνια, ούτε ο Σαλπιγγίδης. Ο Αθανασιάδης έχει τέτοια στοιχεία. Είδατε με τον Παναθηναϊκό, όταν έγινε το λάθος ήταν εκεί και έβαλε το ωραίο γκολ».


«Όλα αυτά τα υπέροχα πράγματα» – Clevernews\nΤο πολυβραβευμένο «Every Brilliant Thing» του Duncan Macmillan και του Johnny Donahoe για πρώτη φορά στην Ελλάδα. Ένα έργο για την κατάθλιψη ή για το τι είμαστε διατεθειμένοι να κάνουμε γι’ αυτούς που αγαπάμε. Σε μετάφραση Αντώνη Γαλέου και ελεύθερη προσαρμογή από την Ιόλη Ανδρεάδη και τον Άρη Ασπρούλη (Οικογένεια Τσέντσι, Young Lear).\nΔεν μπορεί με τίποτα να είναι ευτυχισμένη. Ξεκινάς μια λίστα με κάθε υπέροχο πράγμα στον κόσμο. Κάθε πράγμα για το οποίο αξίζει κανείς να ζει. Την αφήνεις στο μαξιλάρι της. Ξέρεις ότι τη διάβασε γιατί σου διόρθωσε τα ορθογραφικά λάθη. Η μαμά ενός επτάχρονου κοριτσιού κάνει απόπειρα αυτοκτονίας.\n«Ήταν κάτι εντελώς ανόητο, κάτι που συμβαίνει όταν κάποιος δεν μπορεί με τίποτα να είναι ευτυχισμένος», της είπαν.\nΤο κοριτσάκι θέλοντας να βοηθήσει τη μητέρα του ξεκινάει μια λίστα με κάθε υπέροχο πράγμα στον κόσμο για το οποίο αξίζει κανείς να ζει.\nΕνήλικας πια, έρχεται να διηγηθεί την ιστορία της, παρακινώντας το κοινό να παίξει τους υπόλοιπους χαρακτήρες της ζωής της.\nΟι οδηγίες των συγγραφέων είναι σαφείς: μια άδεια σκηνή, ένας ηθοποιός αντιμέτωπος με το κοινό του, ένας μόνο φωτισμός, καμία σκηνική αλλαγή, ταύτιση του κειμένου με την ηλικία και τις εμπειρίες του ηθοποιού και πλήρης προσαρμογή των πολιτισμικών στοιχείων στη χώρα που το έργο παριστάνεται.\nΜόνο έτσι ανθίζουν όλα τα χρώματα αυτής της διαδραστικής και απογυμνωμένης θεατρικής εμπειρίας.\nΣκηνοθεσία- Κίνηση: Ιόλη Ανδρεάδη\nΘέατρο του Νέου Κόσμου, Αντισθένους 7 και Θαρύπου, τηλ. 2109212900\nΣχετικαHomeΆρης ΑσπρούληςΘέατρο Του Νέου ΚόσμουΙόλη ΑνδρεάδηΜελίνα ΘεοχαρίδουΌλα αυτά τα υπέροχα πράγματα


Αυτή είναι η απίστευτη εφαρμογή για να βρεις το σκύλο σου αν έχει χαθεί! - MyBestFriend.gr - All about Pets\nHome / News / Κόσμος / Αυτή είναι η απίστευτη εφαρμογή για να βρεις...\nΑυτή είναι η απίστευτη εφαρμογή για να βρεις το σκύλο σου αν έχει χαθεί!\nΗ Megvii είναι μία από τις εταιρείες οι οποίες εξελίσσουν την τεχνολογία τεχνητής νοημοσύνης στην Κίνα, σύμφωνα με το Abacus News, παρέχοντας στο Κινεζικό Κομμουνιστικό Κόμμα τεχνολογίες αναγνώρισης προσώπου για το σύστημα επιτήρησής του.\nΠλέον, η εταιρεία αρχίζει να επεκτείνει τις χρήσεις της τεχνολογίας αναγνώρισης προσώπου στην αναγνώριση σκύλου, με στόχο τον εντοπισμό και την επανένωση χαμένων κατοικίδιων με τα αφεντικά τους.\nΠρόκειται για μια διαδικασία αναγνώρισης που προσομοιάζει εν μέρει και με αυτήν των δαχτυλικών αποτυπωμάτων, ωστόσο αυτή τη φορά, το σημείο αναφοράς είναι η μουσούδα του σκύλου, η οποία σύμφωνα με έρευνες έχει μοναδικά χαρακτηριστικά για κάθε τετράποδο.\nΗ εφαρμογή επιτρέπει σε κάθε χρήστη να καταχωρεί τον σκύλο με την μια απλή σάρωση της μουσούδας του, χρησιμοποιώντας τη φωτογραφική μηχανή ενός smartphone.\nΑκριβώς όπως όταν καταχωρούμε τα δακτυλικά αποτυπώματα για να ξεκλειδώνουμε τη συσκευή μας, η εφαρμογή ζητά από τον χρήστη να τραβήξει φωτογραφίες από τη μύτη του σκύλου από πολλές γωνίες, δημιουργώντας ένα ξεχωριστό προφίλ για κάθε τετράποδο σε μια βάση δεδομένων, εξηγεί το Abacus News.\nΣε περίπτωση που χαθεί λοιπόν κάποιο ζώο και εντοπιστεί από κάποιον άλλο πολίτη, θα είναι δυνατή η ταυτοποίησή του μέσω της εφαρμογής.\nΚατά τη διάρκεια της δοκιμαστικής περιόδου, η τεχνολογία που αναπτύχθηκε από την εταιρεία αποδείχθηκε ότι έχει ποσοστό επιτυχίας 95%, επιτρέποντας την επανάνενωση έως και 15.000 κατοικίδιων με τους ιδιοκτήτες τους.\nΠρόκειται για μέθοδο φθηνότερη από άλλα συστήματα ταυτοποίησης κατοικίδιων, όπως τα τσιπ.\nΤο τελευταίο έτος για το οποίο υπάρχουν διαθέσιμα στοιχεία (2018), στην Κίνα υπήρχαν 34 εκατομμύρια ιδιοκτήτες σκύλων και 22,6 εκατομμύρια ιδιοκτήτες γατών, αριθμοί που κατέγραψαν άνοδο από το 2010.\nεφαρμογή για εντοπισμό σκύλων Κίνα σκύλος\nΥποχρεωτικό το τσιπάρισμα στα κατοικίδια σύμφωνα με τη νομοθεσία\nΠότε πρέπει ένα ζώο να οδηγηθεί στην ευθανασία


Ανακοίνωση Original 21 κατά Παπαθεοδώρου και... Ιβάν Σαββίδη - Metrosport.gr\nΑνακοίνωση για την αποχώρηση του Λούκα Μπάνκι και τον υποψήφιο αντικαταστάτη του εξέδωσε η Original 21\nBackstage 17.06.2019 21:05\nΑνακοίνωση για την αποχώρηση του Λούκα Μπάνκι και τον υποψήφιο αντικαταστάτη του εξέδωσε η Original 21.\nΟι οργανωμένοι της ΑΕΚ έστειλαν μήνυμα σε Μάκη Αγγελόπουλο και Χάρη Κουτά.\n«Mάκη, Χάρη θυμάστε; Θυμάστε την πρώτη μας συνάντηση στο γραφείο του Χάρη; Εκεί που πήρε "σάρκα και οστά" μια τρελή σκέψη! Μια τρελή, δύσκολη άλλα συνάμα και τόσο γοητευτική και "γνήσια" ιδέα....\nΟ Ηλίας Παπαθεοδώρου ίσως είναι καλός προπονητής, ίσως και όχι! Δεν θέλουμε να το μάθουμε στη καμπούρα της ΑΕΚ. Δεν έχουμε τίποτα με τον άνθρωπο. Όμως είναι αδερφός του "Λαλάκη"...του εχθρού της ΑΕΚ. Και επειδή η ΑΕΚ είναι μια, αδιαίρετη και οικογένεια και επειδή η ηθική ξεπερνάει τα 40 αγωνιστικά λεπτά, αν θέλουμε να λέμε ότι: "είναι διαφορετικό να είσαι ΑΕΚ", οργανισμός ΑΕΚ και Παπαθεοδώρου "δεν πάνε μαζί". Σπέρνουμε το σπόρο του προβληματισμού! Μια πλειάδα προπονητών εκεί έξω θα παρακαλούσε να είναι στην ΑΕΚ. Σκεφτείτε το Μάκη και Χάρη....»\nTAGS: Ιβάν Σαββίδης Backstage ΑΕΚ ΑΕΚ BC Ηλίας Παπαθεοδώρου\nΚοινή παρουσία Ιβάν, Μητσοτάκη, Πάιατ σε θεμελίωση εργοστασίου


Ε ΡΕ ΓΛΕΝΤΙΑ...!!! ΕΚΤΑΚΤΟ...!! ΤΕΛΟΣ Η ΑΔΕΙΑ ΓΙΑ ΤΟΝ ΚΑΛΟΓΡΙΤΣΑ...!!! ΖΗΤΗΣΕ ΠΑΡΑΤΑΣΗ ΤΗΣ ΚΑΤΑΒΟΛΗΣ ΤΗΣ ΠΡΩΤΗΣ ΔΟΣΗΣ ΚΑΙ ΤΟ ΑΙΤΗΜΑ ΤΟΥ ΔΕΝ ΕΓΙΝΕ ΔΕΚΤΟ...!!! | Εφημερίδα "Στόχος" - Stoxos newspaper\nΕ ΡΕ ΓΛΕΝΤΙΑ...!!! ΕΚΤΑΚΤΟ...!! ΤΕΛΟΣ Η ΑΔΕΙΑ ΓΙΑ ΤΟΝ ΚΑΛΟΓΡΙΤΣΑ...!!! ΖΗΤΗΣΕ ΠΑΡΑΤΑΣΗ ΤΗΣ ΚΑΤΑΒΟΛΗΣ ΤΗΣ ΠΡΩΤΗΣ ΔΟΣΗΣ ΚΑΙ ΤΟ ΑΙΤΗΜΑ ΤΟΥ ΔΕΝ ΕΓΙΝΕ ΔΕΚΤΟ...!!!\nΖήτησε αναβολή για την καταβολή της α΄ δόσης - Το αίτημά του δεν έγινε δεκτό - Υπό το βάρος των αποκαλύψεων για τη φοροδιαφυγή, τα βοσκοτόπια και τη δανειοδότηση από την τράπεζα Αττικής δεν πήγε να πληρώσει τα 18,5 εκατ. ευρώ - Τα σενάρια για τους επιλαχόντες, Ιβάν Σαββίδη και Κοντομηνά\nΤέλος φαίνεται ότι μπαίνει στην υποψηφιότητα του Ιωάννη Καλογρίτσα καθώς δεν έγινε δεκτό το αίτημά του για 48ωρη παράταση προκειμένου να πληρώσει την πρώτη δόση για τηντηλεοπτική άδεια.


Η Κεραμέως κλείνει την πόρτα στους Κύπριους Φοιτητές - Αναβρασμός στην Κύπρο\nΤετάρτη, 24 Ιούλιος 2019 17:29\nΚραυγή απόγνωσης από τους απόφοιτους των μουσικών σχολείων, μετά την απόφαση του Υπουργείου Παιδείας της Ελλάδας να μην δοθούν θέσεις σε συγκεκριμένες Μουσικές Σχολές, με δεκάδες μαθητές να μένουν κρεμασμένοι από την απάντηση που δοθεί από την υπουργό Παιδείας και Θρησκευμάτων, Νίκη Καραμέως.\nΣχολές οι οποίες σύμφωνα μετά όσα ανέφερε στο Sigmalive η εκπρόσωπος των υποψηφίων στην επαρχία Λεμεσού, Κωνσταντίνα Φελλά, είναι οι μοναδικές που προσφέρουν ειδίκευση σε μουσικά όργανα αλλά και άλλες ειδικότητες.\n«Οι τρεις σχολές είναι οι μόνες που προσφέρουν ειδίκευση σε μουσικά όργανα. Επομένως εμείς μ΄αυτή την εξέλιξη δεν έχουμε δεύτερη επιλογή, θα πρέπει να μείνουμε ένα χρόνο Κύπρο», εξήγησε η απόφοιτος Μουσικού Σχολείου στη Λεμεσό.\nΣημείωσε μάλιστα πως, οι απόφοιτοι δεν δέχονται καμία άλλη θέση εκτός του να δοθούν οι θέσεις όπως ήταν προκαθορισμένο πριν τη εξέλιξη.\n«Θεωρούμε ότι είναι ανεπίτρεπτο να υποστούμε τις συνέπειες ενός λάθους για το οποίο δεν φέρουμε ευθύνη. Κάποιοι από εμάς, έχουμε φθάσει σ΄ένα πολύ υψηλό επίπεδο, αφήσαμε πίσω τις θέσεις που εξασφαλίσαμε στα Πανεπιστήμια της Κύπρου γιατί αυτές ήταν οι μόνες θέσεις που διεκδικούσαμε. Είναι μεγάλη αδικία όλο αυτό που γίνεται και θα πρέπει να μας δεχθούν», είπε.\nΤην ίδια ανησυχία άλλωστε εξέφρασε και η εκπρόσωπος των γονέων των υποψήφιων που διεκδικούν θέση στις Μουσικές Σχολές, κ. Άντρη Πλατρίτη, η οποία μετά από συνεννόηση με άλλους γονείς μετέφερε την ανησυχία τους με επιστολή προς τον υπουργό Παιδείας, Κώστα Χαμπιαούρη και τον πρόεδρο της Συνομοσπονδίας Γονέων Μέσης Εκπαίδευσης.\n«Για την σχετική απόφαση ενημερωθήκαμε από το Υπουργείο Παιδείας την περασμένη Πέμπτη(18/7), αμέσως γονείς και υποψήφιοι συναντηθήκαμε εξετάζοντας το θέμα που προέκυψε» ανέφερε στο Sigmalive η κ. Πλατρίτη.\nΕξήγησε μάλιστα πως, «οι υποψήφιοι είναι στην πλειοψηφία τους απόφοιτοι των μουσικών σχολείων της Κύπρου, με χρόνια μουσικής παιδείας στο ενεργητικό τους και με συγκεκριμένη κατεύθυνση ο κάθε ένας. Η επιλογή των τριών αυτών μουσικών σχολών δεν έγινε τυχαία, ούτε μπορεί να αντικατασταθεί με οποιαδήποτε άλλη μουσική σχολή. Τα τρία αυτά πανεπιστήμια είναι τα μόνα ανά το Πανελλήνιο τα οποία προσφέρουν εξειδικευμένες σπουδές, για τις οποίες τα παιδιά προετοιμάζονταν τα τελευταία τρία χρόνια. Για κάποιες κατευθύνσεις, όπως αυτή της Παραδοσιακής Μουσικής, δεν μπορούν να αποταθούν σε άλλες χώρες».\n«Τα παιδιά», σύμφωνα με την ίδια, «δεν δήλωσαν άλλες επιλογές, αφού πίστευαν ότι θα εξασφάλιζαν θέσεις σε αυτές τις σχολές. Κανείς, όμως δεν φρόντισε να τους ενημερώσει, με αποτέλεσμα τα παιδιά μας να έχουν βρεθεί εκτεθειμένα και να αισθάνονται ότι πήγαν χαμένοι οι κόποι τους και ότι γκρεμίζονται τα όνειρα και τα σχέδια που έκαναν για τις σπουδές τους. Αν δεν επιλυθεί το θέμα, θα χάσουν τουλάχιστον ένα χρόνο από τις σπουδές τους».\nΜόνη αποδεκτή λύση για το σύνολο είναι να δοθούν οι θέσεις όπως ήταν στα πλαίσια πρόσβαση που δόθηκαν από το Υπουργείο Παιδείας.\nΣημειώνεται πως ο Υπουργός παιδείας επικοινώνησε με τους γονείς και τα παιδιά μας τηλεφωνικώς και αναμένουν την απάντησή από το Υπουργείο Παιδείας της Ελλάδας.\nΣήμερα ωστόσο, αναμένεται η απάντηση προς τον κ .Χαμπιαούρη και να δοθεί τέλος στην αγωνία γονέων και παιδιών.


Λένε πως ο Γιώργος Γεννηματάς έφυγε πριν από 22 χρόνια. ΔΕΝ είναι αλήθεια… – Μεταρρύθμιση\nΗ ώρα έχει περάσει 2 π.μ. και πλέον το ημερολόγιο δείχνει 26 Απρίλη του 2016.\nΗ χθεσινή μέρα όμως όπως και κάθε 25 του Απρίλη, μένει πάντα στις ψυχές όλων των Ελλήνων ασχέτως αν τον γνώρισαν από κοντά ή όχι, ως μέρα μνήμης και τιμής του μεγάλου οραματιστή Γιώργου Γεννηματά.\nΣαν σήμερα λοιπόν πριν από 22 χρόνια και με νωπές τις δάφνες μιας απίστευτης εκλογικής επιτυχίας για το ΠΑΣΟΚ του Ανδρέα Παπανδρέου και μοναδικής αναγνώρισης για τον ίδιο, καθώς εξελέγη πρώτος σε ψήφους στη μεγαλύτερη περιφέρεια της χώρας, κίνησε για το μεγάλο ταξίδι ένας άνθρωπος που έδωσε με τη ζωή και το ήθος του άλλη διάσταση στον όρο «πολιτικός».\nΆλλωστε και ο ίδιος αν και ιδιαίτερα μετριοπαθής, όταν τον ρωτούσαν πως εξηγεί την τόσο υψηλή δημοτικότητά του και την αγάπη που του έδειχναν όλοι έλεγε : «Στη ζωή μου κάνω δύο πράγματα: σέβομαι τους άλλους, σέβομαι τον εαυτό μου. Μήπως μου το ανταποδίδουν; Δεν ξέρω…».


Ιδιοπαθής σκολίωση - Πώς θεραπεύεται σε παιδιά και εφήβους | Superdad\nYΓΕΙΑ-ΣΥΜΒΟΥΛΕΣ/Παιδια/ / 11.09.2018\nΙδιοπαθής σκολίωση – Πώς θεραπεύεται σε παιδιά και εφήβους\nΣτην προεφηβική ηλικία συνήθως, δηλαδή την περίοδο της διαμόρφωσης του σώματος, υπάρχει η πιθανότητα να εμφανιστεί ιδιοπαθής σκολίωση. Καθώς οι επιπτώσεις της μπορεί να είναι σημαντικές, επιβάλλεται η έγκαιρη αντιμετώπιση από ορθοπαιδικό.\nΑπό τoν Δημήτρη Δημητριάδη, Διευθυντής Ορθοπαιδικού Τμήματος Παίδων ΜΗΤΕΡΑ\nΙδιοπαθής σκολίωση αποκαλείται η πλάγια κύρτωση της σπονδυλικής στήλης στο μετωπιαίο (πρόσθιο – οπίσθιο) επίπεδο σε άτομα που είναι απολύτως υγιή, σε αντίθεση με άλλες παθολογικές σκολιώσεις (νευρομυϊκές, σύνδρομα κ.λπ.). Η αιτιοπαθογένεια της ιδιοπαθούς σκολίωσης δεν είναι γνωστή. Πιστεύεται ότι είναι πολυπαραγοντικής αιτιολογίας. Προδιαθεσικοί παράγοντες είναι γενετικοί (πιο συχνή ανάμεσα σε μονοωογενή δίδυμα), ορμονικοί (αυξητική ορμόνη, μελατονίνη), εμβιομηχανικοί κ.λπ. Ανάλογα με την ηλικία έναρξης της προσβολής η ιδιοπαθής σκολίωση διακρίνεται σε νηπιακή (μέχρι 4 – 5 ετών), σε παιδική (5 – 10 ετών) και σε εφηβική ή προ εφηβική (κορίτσια 10 – 12, αγόρια 12 – 14 ετών).\nΗ συχνότητα της εμφάνισής της συναρτάται με την ηλικία,τον βαθμό της παραμόρφωσης και το φύλο. Συχνότερη είναι η προεφηβική. Ήπιες παραμορφώσεις έχουν συχνότητα 2%- 3% στον γενικό πληθυσμό και είναι ίσης κατανομής μεταξύ των δύο φύλων (1:1). Σε μεγαλύτερες παραμορφώσεις -που χρειάζονται θεραπεία- η συχνότητα μειώνεται στο 1,5% -3‰ και κατανέμεται άνισα μεταξύ κοριτσιών και αγοριών σε αναλογία 8:1 αντίστοιχα.\nΟι γονείς και όσοι εμπλέκονται στη σωματική διάπλαση του παιδιού πρέπει να παρατηρούν το κορμί του σε όρθια στάση από την πλάτη και από μπροστά. Στη σκολίωση παρατηρείται ασυμμετρία στις δύο άκρες της πλάτης, κλίση του κορμού προς τη μία πλευρά και διαφορά ύψους μεταξύ των δύο ώμων και των ωμοπλατών, ενώ μπροστά παρουσιάζεται διαφορά ύψους στους μαστούς και μεταξύ των κλειδών. Πλέον καθοριστική όμως είναι η προπέτεια στη μία πλευρά της ραχιαίας επιφάνειας του θώρακα σε θέση επίκυψης.\nΗ ορθοπαιδική αξιολόγηση της ιδιοπαθούς σκολίωσης γίνεται κλινικά με εκτίμηση της παραμόρφωσης του κορμού και αποκλεισμό άλλων παθολογικών καταστάσεων που προκαλούν σκολίωση (σύνδρομα, συγγενείς ανωμαλίες, νευρομυϊκές παθήσεις κ.λπ.). Ακτινολογικά η σκολίωση ταυτοποιείται με την εντόπιση και τον αριθμό των κυρτωμάτων και μετριέται με γωνιόμετρο ο βαθμός κύρτωσης. Κυρτώματα μέχρι 25ο θεωρούνται ήπια και απλώς παρακολουθούνται, ενώ μεγαλύτερα χρειάζονται θεραπεία. Οι επιπτώσεις από την καθυστερημένη αντιμετώπιση της σκολίωσης βρίσκονται σε άμεση συνάρτηση με τον βαθμό της παραμόρφωσης και την ταχύτητα επιδείνωσης.\n1. Επιδείνωση της παραμόρφωσης. Παρουσιάζεται με αυξημένη ταχύτητα στην εφηβεία. Ωστόσο, κυρτώματα που δεν υπερέβησαν τις 40° στο τέλος της ανάπτυξης παραμένουν σταθερά στο μέλλον. Μεγαλύτερες όμως παραμορφώσεις επιδεινώνονται στην ενηλικίωση.\n2. Καρδιοαναπνευστική ανεπάρκεια στις βαριές θωρακικές σκολιώσεις (άνω των 90°).\n3. Πόνος δεν συνοδεύει την ιδιοπαθή σκολίωση στην εφηβεία. Ωστόσο, μπορεί να εμφανιστεί οσφυαλγία στις οσφυϊκές εντοπίσεις στους μεσηλίκους.\n4. Ψυχολογικές εκδηλώσεις μπορεί να παρουσιαστούν με αίσθημα ντροπής, άγχους και εσωστρέφεια για την εμφάνιση του σώματός τους.\nΠεριγράφονται περιπτώσεις ψυχογενούς ανορεξίας, ενώ έχουν επισημανθεί νευρωτικές τάσεις στους γονείς πασχόντων.\nΗ πρόληψη αυτών των επιπλοκών γίνεται με την έγκαιρη ανάσχεση και διόρθωση της παραμόρφωσης με συντηρητικά ή χειρουργικά μέσα. Κυρτώματα 25° – 40° αντιμετωπίζονται με κορμικό κηδεμόνα μέχρι το τέλος της εφηβείας (κορίτσια 16 – 17, αγόρια 17 – 18 ετών). Προϋπόθεση για επιτυχημένη έκβαση στη συντηρητική αγωγή είναι η συνεργασία του ασθενούς στην εφαρμογή του ορθοπαιδικού κηδεμόνα, του οποίου ο ρόλος περιορίζεται στην αναστολή της περαιτέρω επιδείνωσης.\nΠαραμορφώσεις που υπερβαίνουν αυτά τα όρια αντιμετωπίζονται χειρουργικά με σπονδυλοδεσία, με την οποία επιτυγχάνεται μόνιμη και πολύ ικανοποιητική διόρθωση. Η μετεγχειρητική ανάρρωση είναι ταχεία και συνήθως την τέταρτη – πέμπτη ημέρα αρχίζει η κινητοποίηση του ατόμου, που επανέρχεται στις σχολικές δραστηριότητες περίπου την Τρίτη μετεγχειρητική εβδομάδα.


Αν είστε από αυτούς που η επίσκεψη στον γιατρό δεν είναι και το καλύτερό σας, οι προτάσεις που ακολουθούν για να αντιμετωπίσετε καθημερινά θέματα υγείας και προσωπικής υγιεινής, σίγουρα σας αφορούν. | ΠΕΡΙΒΑΛΛΟΝΤΙΚΗ ΥΓΙΕΙΝΗ & ΔΗΜΟΣΙΑ ΥΓΕΙΑ\n← Μπλόκο στις θέσεις Προϊσταμένων για υπαλλήλους Τ.Ε. στον ΕΦΕΤ\nΒελτιώστε την μνήμη σας με κακάο και σοκολάτα →\nPosted on Οκτώβριος 27, 2014\tby Αντώνης Παπαδάκης\nΑν πρόκειται όμως για απλά και συνηθισμένα προβλήματα, όπως πχ. η κακοσμία των ποδιών, ο λόξιγκας ή μία φουσκάλα στα πόδια, ακολουθήστε τις παρακάτω σπιτικές συνταγές και δεν θα χάσετε.\nΤο αντισηπτικό υγρό για τις στοματικές πλύσεις, μπορεί να αποδειχθεί σωτήριο για τις φουσκάλες. Χρησιμοποιείστε το τρεις φορές την ημέρα τοπικά, μέχρι να περάσει ο πόνος και να μειωθεί η φουσκάλα.